16/05/2019 | Administración LocalMunicipal
Touro
Publicación da convocatoria para a contratación dun animador/a cultural

A Xunta de Goberno Local, en data 25 de abril de 2019, aprobou as bases para a contratación dun animador/a cultural que se transcriben a continuación: O obxecto da convocatoria é a provisión dunha praza de animador/a cultural do Concello de Touro en réxime de contratación persoal funcionario interino de conformidade co disposto no artigo 10. c) do Real Decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. O contido do contrato axustase a execución dos programas de carácter temporal promocionados e subvencionados pola Excma. Deputación de a Coruña e polo Concello de Touro. A duración do contrato será ata o 31 de decembro de 2019 cunha xornada laboral de 37,5 horas semanais. A duración máxima da relación de servizos co Concello será de tres anos improrrogables. As obrigas dos animadores serán como mínimo desenvolver os programas culturais da Deputación, rede cultural, e tamén do concello, e realizar traballos de apoio nas aulas de informática municipais, páxina web do concello e outras de carácter cultural. As remuneracións anuais serán as correspondentes o grupo C1, nivel complemento de destino 11, tal e como se ten establecido na solicitude de subvención. A relación de servizo poderá ser ampliada ou prorrogada polo tempo legalmente establecido, financiándose a ampliación ou prórroga, no seu caso, con cargo á subvención correspondente. En ningún caso se poderá adquirir a condición de persoal fixo, salvo a superación do proceso selectivo correspondente. A necesidade do contrato está fundamentada no termino do prazo legalmente establecido para a contratación laboral temporal da persoa que actualmente ven desempeñando o servizo de animación cultural, e a urxencia de dotar o servizo de persoal capacitado por estar a realizarse e levarse a cabo os programas correspondentes financiados pola Excma. Deputación Provincial e o Concello de Touro. a) Ser español ou cidadán comunitario, ou cumpran cos requisitos establecidos no artigo 57 da lei 7/2007 do Estatuto Básico do emprego público. b) Ter cumpridos dezaseis anos de idade na data en que remate o prazo para a presentación de solicitudes. c) Ter titulo de técnico en animación sociocultural ou diplomado en Educación social, quedando excluídos en caso contrario. d) Non padecer enfermidade ou eiva física que impida o exercicio do cargo. e) Non estar incurso en ningunha das causas de incompatibilidade ou incapacidade que a lexislación vixente determina. As instancias débense dirixir ao Sr. alcalde do Concello de Touro e presentarse no Rexistro Xeral do Concello no prazo de oito días naturais a contar dende a publicación do anuncio no BOP. Así mesmo as instancias poderanse presentar na forma que determina a LRXAP-PAC, debendo de unirse a documentación acreditativa dos méritos que se aleguen. Igualmente anunciarase na páxina web do Concello e na mesma páxina publicaranse os sucesivos anuncios relativos a este proceso de selección. Constitúese do seguinte xeito: – Presidente: o Secretario da Corporación ou funcionario en quen delegue – Secretario: O funcionario da Corporación, D. José Ramón Casal Orza. – Vogais: - A técnica local de emprego. - O animador deportivo - A educadora familiar. a) Outras titulacións relacionadas co traballo a desenvolver distintas da aprobada como requisito para participar incluídas as titulacións relativas a coñecementos de informática: ata un máximo 1,5 puntos.1. Por titulación de grao medio ou FP I: 0,25 puntos.2. Por titulación de grao superior ou FP II: 0,5 puntos.3. Por titulación universitaria: 1 punto. b) Cursos, seminarios e xornadas relacionadas coa actividade a desenvolver: ata un máximo de 2 puntos: 1. Por cada curso de 10 a 50 horas: 0,10 puntos.2. Por cada curso de 51 a 100 horas: 0,25 puntos.3. Por cada curso de máis de 100 horas: 0,50 puntos.4. Só se valorará unha vez cursos de idéntico contido. Ademais dos cursos, xornadas e seminarios que teñan relación co posto de traballo valoraranse igualmente os cursos que acrediten os coñecementos en informática. Os diplomas ou documentos que acrediten a realización dos cursos deberán expresa a súa duración en horas e expresar con suficiente claridade a seu contido básico. Dentro da denominación de “curso” entenderanse incluídos os “seminarios”, “xornadas” e “simposios” e termos equivalentes. Só se estimarán os cursos impartidos por organismos da administración, institucións públicas ou centros homologados para o efecto. c) Coñecementos do galego: ata un máximo de 1 punto.1. Curso de iniciación CELGA 3 ou equivalente: 0,25 puntos.2. Curso de perfeccionamento CELGA 4 ou equivalente: 0,5 puntos.3. Curso CELGA 5 ou equivalente: 1 punto. d) Experiencia laboral: ata un máximo 2,5 puntos. – Servizos prestados en postos de igual natureza nas Administracións Públicas: 0,05 puntos por mes de servizo completo – Servizos prestados en postos de igual natureza en empresas privadas: 0,025 puntos por mes de servizo completo. Os méritos alegados polos aspirantes deberán acreditarse do seguinte xeito: – Os servizos prestados na administración pública, mediante certificación expedida pola autoridade ou funcionario competente, que reflicta o corpo ou grupo profesional de pertenza así como as funcións realizadas, contratos de traballo debidamente rexistrados, ou certificado de empresa no que consten as funcións realizadas. Deberá acompañarse o certificado de vida laboral expedido polo Organismo competente da Seguridade Social. – Os servizos prestados en empresas privadas, mediante contratos de traballo debidamente rexistrados ou certificado de empresa nos que conste o posto desempeñado. Deberá acompañarse de certificado oficial de vida laboral. A estes efectos reduciranse proporcionalmente os servizos prestados a tempo parcial. Non se computarán servizos inferiores ao mes considerando este de trinta días. Aqueles aspirantes que non superen os 3,5 puntos na fase de valoración de méritos non pasarán á fase de entrevista. Os aspirantes que a superen serán convocados persoalmente por vía telefónica para a realización da entrevista. e) Entrevista persoal: ata un máximo de 3 puntos, na que se valorará a aptitude, coñecementos sobre o traballo a realizar, dispoñibilidade, coñecemento do medio. Poderá realizarse unha proba que versará sobre o coñecemento dos candidatos sobre a materia teórica propia do posto de traballo a desenvolver, da titulación esixible, e coñecemento do medio. Rematada a entrevista o tribunal proporá o nomeamento do candidato que resulte mellor valorado unha vez sumados os puntos obtidos na fase de concurso e entrevista. Polo alcalde procederase a toma de posesión. Ata que non se formalice a mesma, o aspirante proposto non terá dereito a ningunha percepción económica. Dado que en ningún caso o número de aprobados pode ser maior que o número de prazas convocadas, resultará seleccionado aquel aspirante que obtivera maior puntuación. Contra esta resolución, que pon fin á vía administrativa, poderase interpoñer recursos contencioso-administrativo ante a Sala do contencioso-administrativo do Tribunal Superior de Xustiza de Galicia no prazo de dous meses contados a partir do días seguinte á recepción da presente notificación (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigo 116 da Lei 30/1992, do 26 de novembro), sen prexuízo de que os interesados poidan exercitar, no seu caso, calquera outro que estimen procedente. D./D.ª., titular do DNI nº. e con enderezo a efectos de notificación en., CP., teléfono. Que solicito ser admitido/a para as probas de proceso selectivo por concurso correspondente a un posto de TÉCNICO CULTURAL, de acordo coa convocatoria publicada no B. O. P. Declaro coñecer as bases reguladoras desta convocatoria. Que reúno todos os requisitos esixidos na Base cuarta. Que achego a esta solicitude, de acordo coas citadas bases, a documentación seguinte: - Fotocopia compulsada do carné de identidade - Fotocopia compulsada do título académico esixido - Fotocopia compulsada dos cursos que alegue - Outros méritos (xustificantes de experiencia laboral, outros títulos, etc.) En base ao exposto: A miña inclusión no proceso selectivo, convocado polo Concello de Touro. Touro, a. de. de 2019. SR. Alcalde do Concello de Touro.” En Touro, a 10 de maio de 2019. O Alcalde, Asdo.: Ignacio Codesido Barreiro.